Plán kontrolnej činnosti hlavnej kontrolórky mesta Žilina  na 2.  polrok 2010 schválený na 30. zasadnutí MZ v Žiline, konanom dňa  28. 06. 2010 -  Uznesením č. 60/2010
V súlade s príslušným ustanovením zákona č. 369/1990 Zb. o obecnom zriadení v znení neskorších predpisov ako aj v súlade so zákonom č. 502/2001 z. z. o finančnej kontrole, vnútornom  audite a o zmene a doplnení niektorých zákonov na základe návrhu plánu kontrolnej činnosti hlavnej kontrolórky mesta bude činnosť útvaru hlavnej kontrolórky (ďalej ÚHK) v 2. polroku 2010 vykonávať nasledovné činnosti:
A. Kontrolná činnosť
Východiská pre stanovenie priorít výkonu následnej finančnej kontroly ÚHK v 2.polroku 2010:
1.	Analýza výsledkov hospodárenia Mesta Žilina a organizácií zriadených a založených mestom.
2.	Následné finančné kontroly (ďalej len kontroly) na základe úloh upravených ďalšími právnymi predpismi, najmä zákonom č. 369/1990 Zb. o obecnom zriadení v znení neskorších predpisov
3.	Analýza aktuálnych požiadaviek vyplývajúcich z „Registra kontrolovaných subjektov“ a „Registra následných finančných kontrol“, ktoré spracováva ÚHK vo väzbe na počet organizácií založených a zriadených mestom Žilina
4.	Zaradenie následných finančných kontrol na základe požiadania MsZ v súlade s ustanoveniami § 18f ods. 1 písm. h/ zákona č. 369/1990 Zb. o obecnom zriadení v znení neskorších predpisov.
Vychádzajúc z vyššie uvedených skutočností kontrolná činnosť v 1.polroku 2010 bude realizovaná prostredníctvom kontrol v kontrolovaných subjektoch:
1. v rozpočtových organizáciách zriadených Mestom Žilina
2. v príspevkových organizáciách zriadených Mestom Žilina
3. v obchodných spoločnostiach založených Mestom Žilina
4. na Mestskom úrade Žilina

1. Výkon pravidelnej následnej kontroly
1.1. Kontrola plnenia opatrení prijatých na odstránenie nedostatkov zistených pri kontrolách     
        v roku 2009 - priebežne
1.2. Kontrola plnenia uznesení prijatých MsZ v Žiline – priebežne 
1.3. Kontrola pokladničnej hotovosti Mestského úradu a Mestskej polície v Žiline - priebežne

2. Výkon následnej finančnej kontroly
2.1.	Kontrola plnenia príjmov a čerpania výdavkov rozpočtu mesta k 30. 06. 2010 – 10/2010
2.2.	Kontrola postupu pri uzatváraní a obsahu kúpnych zmlúv majetku mesta Žilina vo väzbe na Zásady hospodárenia a nakladania s majetkom mesta  - 07- 08/2010
2.3.	Spracovanie stanoviska ku kontrole  vyúčtovania strany z výkonov vo verejnom záujme na prevádzku mestskej hromadnej dopravy v Žiline spoločnosťou DPMŽ, s.r.o. – Uznesenie MR z 08. 06. 2010  -  07/2010
2.4.	Kontrola správnosti financovania, oprávnenosť, hospodárnosť a efektívnosť použitia    finančných prostriedkov pri poskytnutých dotáciách – príspevky pre sociálne účely – 
09-10/2010
2.5.	Kontrola hospodárenia v rozpočtových organizáciách  v zriaďovateľskej pôsobnosti mesta – 2 školy 08-11/2010
2.6.	Kontrola plnenia opatrení stanovených na základe nálezu NKÚ a vyhodnotenie ich plnenia - 12/2010

Návrh poslancov: 
Uznesenie č. 60/2010
k Návrhu plánu kontrolnej činnosti hlavnej kontrolórky Mesta Žilina na 2. polrok 2010
Mestské zastupiteľstvo v Žiline
I.	schvaľuje
1.	návrh na zmenu: bod 2 ods. 2.6.
kontrola plnenia opatrení stanovených na základe nálezu a vyhodnotenie ich plnenia do 27.8.2010 a následne predložená na najbližšie zasadnutie mestského zastupiteľstva

3. Výkon metodickej kontroly
3.1.	 Kontrola dodržiavania a uplatňovania zákona č. 311/2001 Z. z. Zákonník práce v z.n.p. v podmienkach mesta Žilina – Mestský úrad v Žiline – kontrola uzatvárania dohôd o hmotnej zodpovednosti  a ich obsah – 11/2010

4. Ostatné kontroly
4.1. Kontroly vykonávané na základe uznesení MsZ v Žiline
4.2. Kontrola v prípade nedokončených úloh z 1. polroku 2010 dokončiť zahájené kontroly
4.3. Kontroly vykonávané z podnetu na základe poznatkov, o ktorých sa hlavná kontrolórka 
       dozvedela pri výkone svojej činnosti

B.  Vedenie centrálnej evidencie
1.	Vedenie centrálnej evidencie sťažností a ich vybavovanie
2.	Vedenie centrálnej evidencie petícií a ich vybavovanie

C. Príprava a tvorba koncepčných a metodických materiálov
1.	Spracovávanie odborných stanovísk v kompetencii hlavného kontrolóra

D. Metodická podpora
1.	Účasť na pripomienkovom konaní ako aj v prípravnom procese interných materiálov MsÚ a mesta Žilina

									Ing. Elena Šuteková
V Žiline 10. 06. 2010						      hlavná kontrolórka mesta

Uznesenie č. 60/2010
k Návrhu plánu kontrolnej činnosti hlavnej kontrolórky Mesta Žilina na 2. polrok 2010
Mestské zastupiteľstvo v Žiline
I.	Schvaľuje

1.   návrh na zmenu: bod 2 ods. 2.6.
kontrola plnenia opatrení stanovených na základe nálezu a vyhodnotenie ich plnenia do 27.8.2010 a následne predložená na najbližšie zasadnutie mestského zastupiteľstva

2.	 Návrh Plánu kontrolnej činnosti hlavnej kontrolórky mesta Žilina na 2. polrok 2010

II.	poveruje

1.	hlavnú kontrolórku mesta na výkon kontroly v súlade so schváleným plánom kontrolnej činnosti